Hei igjen 3. klasse!

Jeg ser/har hørt at mange fikk underkjent noen av de første øvingene, og siden eksamen er så tidlig, så kan det bli vanskelig å rekke å få alle øvingene godkjent.

Derfor laster jeg opp koken min igjen, sånn at de som sliter skal få muligheten til å hente seg inn igjen så de får tatt eksamen.

Fordi noen ba om det har jeg også lastet opp det jeg gjorde da jeg øvde til eksamen selv. Vi fikk aldri 2020, så den må dere nok tigge 5. klasse om ;)

Som vanlig garanterer jeg ikke at ting jeg har gjort er riktig. Jeg har funnet noen feil i innleveringene mine fra i fjor imens jeg har vært studass dette semesteret. Noen er rettet, andre ikke. Men som med alt annet jeg har lasta opp før, 
så fikk jeg det godkjent (men det er ikke sikkert at det blir godkjent nå)

Når det kommer til eksamensøvingen garanterer jeg ingenting, for det trodde jeg aldri noen andre enn meg selv kom til å være interesserte i.

Når det er sagt, så vil jeg be dere om å gjøre meg en tjeneste i gjengjeld:

Hvis dere allerede har fått godkjent 7 øvinger (det er antallet dere trenger for å ta eksamen): 
- Hvis dere ikke gjør øvingene etterpå selv, men koker dem: Vær snill å IKKE lever dem inn. 
- Vi/jeg har ingenting imot å rette øvingene til folk som genuint vil lære, og vil ha tilbakemeldinger på det de har gjort. Så hvis det gjelder deg, så kan du levere alle øvingene du vil.

Hvis du skriver av hele øvingen, og har nok øvinger godkjente, så er det ingen vits i å levere den. Du får ta eksamen uansett, og det gir deg ingen ekstrapoeng på eksamen at du har mer enn 7 godkjente øvinger, 
og du kaster bort tiden til studassen som retter den, siden det ikke har noen hensikt at vi retter noen andres arbeid. (Vi har nok av eget arbeid vi må gjøre)

Kort sagt: Koken er tilbake, men ikke lever fosskok hvis du har mer enn 7 øvinger godkjent, da kaster du bare bort tiden til studassene (hvilket inkluderer meg).

Og hvis du lurer på noe på øvingene, så er jeg fortsatt i øvingstimene (selv om det ikke er like mange av dere som er der)

Masse lykke til med å få øvingsopplegget godkjent!
- Erlend